Ανάκληση Αξιωματικών της Ελληνικής Αστυνομίας από την εφεδρεία
Έγγραφο δημόσιας υπηρεσίας/δημόσιου φορέα
Οι αξιωματικοί που είναι γραμμένοι στα στελέχη της εφεδρείας μπορεί να ανακαλούνται στην ενέργεια σε καιρό ειρήνης, γενικής ή μερικής επιστράτευσης ή πολέμου, με απόφαση του Υπουργού Προστασίας του Πολίτη, ύστερα από πρόταση του Αρχηγού της Ελληνικής Αστυνομίας, για την αντιμετώπιση επειγουσών ή ειδικών υπηρεσιακών αναγκών, οι οποίες δεν μπορούν να αντιμετωπισθούν από τους μόνιμους εν ενεργεία αξιωματικούς. Οι ανακαλούμενοι από την εφεδρεία δεν καταλαμβάνουν Οργανικές θέσεις.
Όσοι από τους ανακαλούμενους είχαν κατά την αποστρατεία τους προαχθεί στον ανώτερο βαθμό καλούνται με το βαθμό αυτό, αν κατά το χρόνο της ανάκλησης έχει προαχθεί νεότερός τους. Διαφορετικά καλούνται με το βαθμό που έφεραν όταν ήταν στην ενέργεια.
Οι ανακαλούμενοι κατατάσσονται στο Σώμα, εφόσον κριθούν ικανοί για την ενεργό Υπηρεσία από την Ανωτάτη Υγειονομική Επιτροπή του Σώματος, στην οποία παραπέμπονται από τον Αρχηγό της Ελληνικής Αστυνομίας.
Οι κατατασσόμενοι έφεδροι δύνανται να προαχθούν μέχρις αποκτήσεως δύο ακόμη βαθμών οι κατώτεροι και έναν οι ανώτεροι και οι Ταξίαρχοι, πέραν του βαθμού με τον οποίο ανακλήθηκαν, εφόσον προβλέπονται οι βαθμοί αυτοί στην κατηγορία των αξιωματικών που ανήκουν.
Οι κατατασσόμενοι έφεδροι απολύονται, με απόφαση του Υπουργού Δημόσιας Τάξης, όταν εκλείψουν οι λόγοι της ανάκλησής τους ή συντρέχει περίπτωση αποστρατείας τους ή θέσεώς τους σε κατάσταση υπηρεσίας γραφείου, Διαθεσιμότητας, αργίας ή μακράς αναρρωτικής άδειας. Επίσης, οι έφεδροι απολύονται σύμφωνα με τις διατάξεις του πειθαρχικού δικαίου του αστυνομικού προσωπικού.
Η διαδικασία αφορά στην ανάκληση Αξιωματικών Γενικών και Ειδικών Καθηκόντων της Ελληνικής Αστυνομίας από την εφεδρεία στην ενεργό υπηρεσία και απευθύνεται σε εν αποστρατεία Αξιωματικούς που προέρχονται από τη Σχολή Αξιωματικών της Ελληνικής Αστυνομίας, το Τμήμα Επαγγελματικής Μετεκπαίδευσης Ανθυπαστυνόμων, στους Αξιωματικούς Ειδικών Καθηκόντων και στους Αξιωματικούς του Ν.3686/2008 και είναι εγγεγραμένοι στα στελέχη της εφεδρείας.
Απόφαση της επιτροπής της Π.Υ.Σ. 33/2006
Απόφαση του Υπουργού Εσωτερικών για κατανομή θέσης
Βεβαίωση εγγραφής στο Μητρώο Ανθρώπινου Δυναμικού του Ελληνικού Δημοσίου.
Γνωμάτευση Ανωτάτης Υγειονομικής Επιτροπής της Ελληνικής Αστυνομίας.
Διεύθυνση αστηνομικού προσωπικού /Αρχηγείο Ελληνικής Αστυνομίας.
Διατάξεις που αναφέρονται στην ανάκληση αξιωματικών από την εφεδρεία.
Διατάξεις που αναφέρονται στη σύσταση επιτροπής για την έγκριση διορισμών και προσλήψεων προσωπικού καθώς και στη σύναψη συμβάσεων έργου.
Διατάξεις που προβλέπουν ότι για την κίνηση διαδικασιών πρόσληψης ή διορισμού απαιτείται προηγούμενη έγκριση της ΠΥΣ 33/2006 και για την ολοκλήρωση αυτών απαιτείται απόφαση κατανομής θέσης από το Υπουργείο Εσωτερικών
Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999.
Ο Αρχηγός της Ελληνικής Αστυνομίας, προτείνει στον αρμόδιο Υπουργό την ανάκληση από την εφεδρεία αξιωματικών για την αντιμετώπιση επειγουσών ή ειδικών υπηρεσιακών αναγκών, οι οποίες δεν μπορούν να αντιμετωπισθούν από τους μόνιμους εν ενεργεία αξιωματικούς.
Αίτημα στην αρμόδια Οικονομική Υπηρεσία για αποστολή σχετικής έκθεσης στην οποία εμφαίνεται η δαπάνη που θα προκληθεί από την ανάκληση εφέδρου στην ενεργό υπηρεσία.
Αίτημα στην αρμόδια Διεύθυνση του Υπουργείου Εσωτερικών, η οποία, αφού το επεξεργαστεί με τη συνδρομή του Υπουργείου Οικονομικών, εισηγείται ανάλογα στη Διμελή Επιτροπή του άρθρου 2 παρ. 1 της 33/2006 Π.Υ.Σ. (Φ.Ε.Κ. Α΄-280) όπως ισχύει (Υπουργός Εσωτερικών και Υπουργός Οικονομικών), η οποία εκδίδει σχετική απόφαση.
Αίτημα στην αρμόδια Διεύθυνση του Υπουργείου Εσωτερικών για την κατανομή θέσης προκειμένου να ολοκληρωθεί η διαδικασία επαναφοράς στην ενεργό υπηρεσία.
Οι αξιωματικοί που είναι γραμμένοι στα στελέχη της εφεδρείας ανακαλούνται στην ενέργεια με απόφαση του Υπουργού.
Μετά την υπογραφή της απόφασης, διαβιβάζεται, αντίγραφο στη Γενική Διεύθυνση Οικονομικών Υπηρεσιών και Επιτελικού Σχεδιασμού/ Διεύθυνση Ελέγχου, Εκκαθάρισης και Πληρωμής Δαπανών, για τη βεβαίωση ύπαρξης σχετικών προβλέψεων στον προϋπολογισμό.
Μόλις η περίληψη της απόφασης δημοσιευτεί στο Φύλλο Εφημερίδας της Κυβέρνησης, αναρτηθεί στον ιστότοπο Δι@ύγεια και λάβει Αριθμό Διαδικτυακής Ανάρτησης, διαβιβάζεται στην Υπηρεσία του τόπου κατοικίας του ανακληθέντος από την εφεδρεία Αξιωματικού για την επίδοσή της καθώς και στις καθ ύλην αρμόδιες Υπηρεσίες για τις δικές τους ενέργειες.
Αφού εκδοθεί η βεβαίωση ύπαρξης σχετικών προβλέψεων στον προϋπολογισμό, αποστέλεται η ψηφιακά υπογραμμένη περίληψη της απόφασης, στο Εθνικό Τυπογραφείο για δημοσίευση στο Γ΄ τεύχος της Εφημερίδας της Κυβέρνησης.
Εισήγηση στο αρμόδιο αποφασίζον όργανο της Διοίκησης
Αίτημα στην αρμόδια Οικονομική Υπηρεσία για την προκαλούμενη δαπάνη
Αίτημα στην επιτροπή της ΠΥΣ 33/2006 για την έγκριση της διαδικασίας επαναφοράς στην ενεργό υπηρεσία
Αίτημα προς το Υπουργείο Εσωτερικών για έκδοση απόφασης κατανομής
Εγγραφή στο Μητρώο Ανθρώπινου Δυναμικού του Ελληνικού Δημοσίου
Έκδοση απόφασης ανάκλησης από την εφεδρεία
Παραπομπή στην Ανωτάτη Υγειονομική Επιτροπή της Ελληνικής Αστυνομίας